|  |  |
| --- | --- |
| Nadap Község Önkormányzat***Képviselő-testülete******8097 Nadap, Haladás út 56.******Tel/Fax: 06-22/470-001*****e-mail cím: polgarmester@nadap.hu** | Nadap |

**3. napirend Ügyszám:**

**ELŐTERJESZTÉS**

**Nadap Község Önkormányzat Képviselő-testületének és Pénzügyi Bizottságának 2021. december 10-ei rendes nyilvános ülésére**

Tárgy: Javaslat a helyi adókról szóló 10/2021. (XI. 29.)önkormányzati rendelet módosítására

Előterjesztő: Köteles Zoltán polgármester

Készítette: Szabóné Ánosi Ildikó jegyző

# Előzetesen tárgyalja: Nadap Község Önkormányzat Képviselő-testületének Pénzügyi Bizottsága

Az előterjesztéssel kapcsolatos törvényességi észrevétel:

## Rendelet x

Határozat normatív

 egyéb

A döntéshez egyszerű **x**

 **minősített** többség szükséges.

Az előterjesztés a kifüggesztési helyszínen közzétehető:

 igen x

 nem

**Az előterjesztést nyílt ülésen kell tárgyalni. x**

Az előterjesztést zárt ülésen kell tárgyalni.

Az előterjesztés zárt ülésen tárgyalható.

**Tisztelt Képviselő-testület!**

A Képviselő-testület 2021. november 26-ai ülésén elfogadta Nadap Község Önkormányzat Képviselő-testületének a helyi adókról szóló 10/2021. (XI.29.) önkormányzati rendeletét. A rendelet 2021. november 29-én kihirdetésre került, és a helyi adókkal kapcsolatos új rendelkezések (építményadó, iparűzési adó) 2022. január 1-jén léptek volna hatályba.

A Kormány a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) (a továbbiakban: Korm.rend.) Korm. rendelet módosításáról szóló 641/2021.(XI.25.) Kormányrendelettel módosította a Korm.rend-et az alábbiak szerint:

**„**1. § (1) A 2021. évben végződő adóévben, valamint a 2022. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak a 2020. december 2. napján hatályos és alkalmazandó önkormányzati adórendeletben megállapított adómértéke.

(2) Az önkormányzatnak a 2020. december 2. napján hatályos adórendelete szerinti adómentességet, adókedvezményt a 2021. évben végződő adóévben, valamint a 2022. évben végződő adóévben is biztosítania kell.

(3) A települési önkormányzat a 2021. évre és a 2022. évre új helyi adót, új települési adót nem jogosult bevezetni.”

Fentiekre tekintettel az önkormányzat 2022. évre nem jogosult új helyi adót bevezetni, az adó mértékeket sem változtathatja meg és a kedvezményeket, mentességeket sem szűkítheti, így a Képviselő-testület 10/2021.(XI.29.) önkormányzati rendelete, amely többek közt új adónemeket vezetne be, nem léphet hatályba 2022. január 1-jén.

A Képviselő-testület 2 dolgot tehet jogszerűen:

1. dönt az önkormányzati rendelet hatályba nem lépéséről, vagy
2. eltérő időpontban – 2023.01.01. – lépteti hatályba a rendeletet.

Javaslom, hogy a Képviselő-testület módosítsa a 10/2021.(XI.29.) önkormányzati rendelet hatályba lépésének időpontját 2023. január 1. napjára.

Fentiekre tekintettel a Helyi adókról szóló önkormányzati rendelet módosításával kapcsolatosan az alábbi rendelet-tervezetet terjesztem a Képviselő-testület elé elfogadásra.

Kérem a Pénzügyi Bizottságot, hogy elfogadásra javasolja, a Képviselő-testületet, hogy fogadja el arendelettervezetet.

Nadap, 2021. november 30.

 Tisztelettel:

Köteles Zoltán

 polgármester

Határozati javaslat

Nadap Község Önkormányzat Képviselő-testülete

Pénzügyi Bizottságának

/2021.(XII.10.)

határozata

a helyi adókról szóló rendelet módosításáról

Nadap Község Önkormányzat Képviselő-testületének Pénzügyi Bizottsága javasolja a Képviselő-testületnek a helyi adókról szóló önkormányzati rendelet módosításáról szóló rendelet-**tervezet elfogadását az előterjesztésben foglaltaknak megfelelően.**

A határozat végrehajtásáért felelős: Bakos László a Pénzügyi Bizottság elnöke

A határozat végrehajtásának határideje: azonnali

**Rendelet-tervezet**

# Nadap Község Önkormányzat Képviselő-testületének /2021. (XII..) önkormányzati rendelete a helyi adókról szóló 10/2021.(XI.29.) önkormányzati rendelet módosításáról

Nadap Községi Önkormányzat Képviselő-testülete a helyi adókról szóló 1990. évi C. törvény 1.§ (1) bekezdésében kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva a következőket rendeli el:

**1.§** Nadap Község Önkormányzat Képviselő testületének a helyi adókról szóló 10/2021.(XI.29.) önkormányzati rendelete 14.§-a helyébe a következő rendelkezés lép:

„14. §Ez a rendelet 2023. január 1-jén lép hatályba.”

**2.§** Ez a rendelet 2022. január 1-jén lép hatályba.

|  |  |  |  |  |
| --- | --- | --- | --- | --- |
|  | Köteles Zoltán |  | Szabóné Ánosi Ildikó |  |
|  | polgármester |  | jegyző |  |

A rendeletet a mai napon kihirdettem:

Nadap, 2021. december . Szabóné Ánosi Ildikó

 jegyző

**Előzetes hatásvizsgálat**

**a rendelet-tervezethez**

# Nadap Község Önkormányzat Képviselő-testületének /2021. (XII..) önkormányzati rendelete a helyi adókról szóló 10/2021.(XI.29.) önkormányzati rendelet módosításáról

**Társadalmi hatás:** Az 535/2020. (XII.1.) Korm. rendeletet módosító 641/2021.(XI.25.) Kormányrendeletnek megfelelően a helyi adókról szóló 15/2017. (XI.24.) rendelet idegenforgalmi adó bevezetésére vonatkozó rendelkezése nem lép hatályba. Így az adóalanyok továbbra is az önkormányzati rendeletben meghatározottak szerint teljesítik fizetési kötelezettségüket.

**Gazdasági, költségvetési hatása**: A rendeletnek gazdasági, költségvetési hatása érezhető lesz, mivel az adókból, köztük a bevezetésre szánt idegenforgalmi adóból az önkormányzatnak bevétele származhatott volna. Az önkormányzat költségvetése bevételi oldalról kevesebb forráshoz jut

**Környezeti, egészségi következményei:** A rendelet-tervezetnek környezeti és egészségi hatása nincs.

**Adminisztratív terheket befolyásoló hatása:** A rendelet megalkotásának adminisztratív terheket befolyásoló hatása nincs.

**A rendelet megalkotásának szükségessége, a jogalkotás elmaradásának várható következményei:** A rendelet elfogadását a magasabb szintű jogszabálynak való megfelelés teszi szükségessé. A rendelet megalkotásának elmulasztása esetén a Kormányhivatal törvényességi felügyeleti intézkedéssel élhet.

**A rendelet alkalmazásához szükséges személyi, szervezeti, tárgyi és pénzügyi feltételek:**

Az önkormányzati rendelet alkalmazásának személyi, szervezeti, tárgyi és pénzügyi feltételei biztosítottak.

**Indokolás**

**a rendelet-tervezethez**

# Nadap Község Önkormányzat Képviselő-testületének /2021. (XII..) önkormányzati rendelete a helyi adókról szóló 10/2021.(XI.29.) önkormányzati rendelet módosításáról

**Általános indokolás**

A Kormány 2020. december 1. napján kihirdette a koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) Korm. rendeletet, amelyet 2021. november 26. napjától módosított a 641/2021.(XI.25.) Kormányrendelet.

**„**1. § (1) A 2021. évben végződő adóévben, valamint a 2022. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak a 2020. december 2. napján hatályos és alkalmazandó önkormányzati adórendeletben megállapított adómértéke.

(2) Az önkormányzatnak a 2020. december 2. napján hatályos adórendelete szerinti adómentességet, adókedvezményt a 2021. évben végződő adóévben, valamint a 2022. évben végződő adóévben is biztosítania kell.

(3) A települési önkormányzat a 2021. évre és a 2022. évre új helyi adót, új települési adót nem jogosult bevezetni.”

Fentiekre tekintettel a képviselő-testület a helyi adókról szóló 10/2021.(XI.29.) önkormányzati rendelete ellentétessé vált magasabb szintű jogszabály, az 535/2020. (XII.1.) Korm. rendelet előírásaival, így szükséges az új rendelet eltérő időpontban történő hatályba léptetéséről rendelkezni.

**Részletes indokolás**

1. §-hoz

Ez a rendelkezés a helyi adókról szóló új önkormányzati rendelet eltérő, új időpontban történő hatályba lépéséről rendelkezik**.**

2. §-hoz

Ez a szakasz hatálybaléptető rendelkezéseket tartalmaz.